मानवता प्रवर्द्धनमा नेपथ्यको संगीत
सांगीतिक समूह नेपथ्यले मानवता प्रवर्द्धन अभियानलाई पनि जोड्ने भएको छ । असहाय र परिवारविहीनलाई आश्रय दिएर पारिवारिक मिलन गराउँदै आएको मानव सेवा आश्रमसँग सहकार्य गर्दै अभियान अगाडि बढाउने समूहले जनाएको हो ।
काठमाडौँ — सांगीतिक समूह नेपथ्यले मानवता प्रवर्द्धन अभियानलाई पनि जोड्ने भएको छ । असहाय र परिवारविहीनलाई आश्रय दिएर पारिवारिक मिलन गराउँदै आएको मानव सेवा आश्रमसँग सहकार्य गर्दै अभियान अगाडि बढाउने समूहले जनाएको हो ।आफ्ना कार्यक्रमहरूमा अब आश्रमको अभियानलाई प्राथमिकता दिन नेपथ्यले यो वर्ष आफ्ना कार्यक्रमको मूल शीर्षक नै ‘मानवताका लागि संगीत’ राख्ने निर्णय गरेको छ ।समाजले जसरी मन परायो, त्यसरी नै नेपथ्यले पनि गीत संगीतसँगै सामाजिक दायित्वलाई समेत अभिभाराका रूपमा उठाउँदै आएको गायक अमृत गुरुङले बताए । ‘अब नेपथ्यको प्रयास मानवताले भरिएको स्वदेश बनाउने हुनेछ,’ उनले भने ।